དེར་བརྟེན་ཁྱེད་རྣམ་པ་ཚང་མར་ཐུགས་རྗེ་ཆེ་ཞུ་རྒྱུ་ཡིན།དེ་ནི་ཁྱེད་ཚོའི་ཡིད་ཆེས་དང་འབད་བརྩོན་གྱི་ནུས་པར་བརྟེན་པའི་གྲུབ་འབྲས་ཤིག་ཡིན་ཞིང་།གློག་བརྙན་དེ་ནི་རྒྱལ་སྤྱིའི་གློག་བརྙན་དུས་སྟོན་ནང་སྟོན་རྒྱུར་ང་ཚོས་སྤྲོ་སེམས་འཁོལ་བའི་ངང་སྒུག་བྱེད་བཞིན་ཡོད་ཅེས་གསུངས་ཡོད་པ་རེད།གློག་བརྙན་དེའི་ནང་དོན་ནི།༢༠༠༦ལོའི་ཕྱི་ཟླ་དགུ་པའི་ནང་བོད་མི་ཁག་ཅིག་རྒྱ་གར་དུ་བཙན་བྱོལ་དུ་ཡོང་བའི་ལམ་དུ་རྒྱ་ནག་གི་ས་མཚམས་དམག་མིས་མེ་མདའ་རྒྱབ་ཏེ་ལོ་༡༧སོན་པའི་བཙུན་མ་ཞིག་བསད་པའི་གནས་ཚུལ་དེ་ཡིས་གློག་བརྙན་བཟོ་སྐྲུན་པ་དང་བསྟན་འཛིན་བསོད་ནམས་ལགས་བཟའ་མི་གཉིས་ལ་སེམས་ཚོར་དྲག་པོ་བྱུང་ནས་གློག་བརྙན་འབྲི་འགོ་བརྩམས་ཤིང་དེའི་མིང་ལ་སྐྱོ་དབྱངས་མངར་མོ་ཞེས་བཏགས་ཡོད་པ་རེད་།